ദുരിതാശ്വാസകഞ്ഞിവീഴ്ത്തല് കേന്ദ്രങ്ങളില് ഭക്ഷ്യസാധനങ്ങളില്ലെന്ന് പരാതി എടത്വ: സര്ക്കാര് കഞ്ഞിവീഴ്ത്തല് കേന്ദ്രങ്ങള് അനുവദിച്ചെങ്കിലും ഇവിടേക്കു വേണ്ട ഭക്ഷ്യസാധനങ്ങള് ലഭിക്കുന്നില്ലെന്ന് പരാതി. അടിയന്തരമായി ഭക്ഷ്യസാധനങ്ങള് എത്തിക്കാന് വേണ്ട നടപടി എടുക്കണമെന്ന് കളക്ടറോട് കൊടിക്കുന്നില് സുരേഷ് എംപി ആവശ്യപ്പെട്ടു. അരിയും സാധനങ്ങളും കൊടുക്കാനായി വില്ലേജോഫീസില് നിന്ന് ഗ്രൂവല് സെന്ററുകളിലേക്ക് ടോക്കണ് കൊടുക്കുന്നുണ്ടെങ്കിലും സപ്ലൈകോയില് നിന്നും ലഭിക്കാത്ത അവസ്ഥയാണെന്നാണ് ആക്ഷേപം. വിതരണം ചെയ്യേണ്ട സാധനങ്ങള് ഒന്നും സപ്ലൈകോയില് ഇതുവരെ എത്തിച്ചേര്ന്നിട്ടില്ലെന്നും രണ്ടു ദിവസത്തിനുള്ളില് എത്തുമെന്നുമാണ് അധികൃതര് പറയുന്നത്. അടിയന്തരമായി നടപടി സ്വീകരിക്കുമെന്ന് കളക്ടര് ഉറപ്പ് തന്നതായും കൊടിക്കുന്നില് സുരേഷ് എംപി പറഞ്ഞു. തലവടി പഞ്ചായത്തിലെ വിവിധ ദുരിതശ്വാസ ക്യാമ്ബുകളും എംപി സന്ദര്ശിച്ചു. ഡിസിസി ഉപാധ്യക്ഷന് സജി ജോസഫ്, പഞ്ചായത്ത് പ്രസിഡന്റ് മറിയാമ്മ ജോര്ജ്, ജനുബ് പുഷ്പാകരന്, എന്നിവരും എംപിയോടൊപ്പമുണ്ടായിരുന്നു.